มากินตั้งแต่เมื่อตอนเรียนมหาวิทยาลัย และสมัยนั้นแม่ค้าปากหมามาก โดนนางด่าจนถึงขั้นสนิทกับนางอ่ะ
เดี๋ยวนี้นางหายไปไหนไม่รู้แล้ว

ที่เรียกไก่ทอดเที่ยงคืน เพราะเมื่อก่อนเปิดขายตอนเที่ยงคืน แต่ปัจจุบันเวลาเปิดคือสี่ทุ่ม ย้ำว่าสี่ทุ่ม มาถึงสามทุ่มห้าสิบห้า ก็ต้องรอ เพราะร้านเปิดสี่ทุ่ม เข้าใจนะ!

เมนูติดปาก นึกอะไรไม่ออก สั่งตามนี้
"หมู ไก่ ไข่สอง น้ำพริกหนุ่ม ไส้อั่ว"
- หมูทอด ไก่ทอด จะทอดใหม่ๆ ร้อนๆ สับมาเป็นชิ้นพอดีคำ พอกินกับข้าวเหนียว จิ้มกับน้ำปลานิดนึง จะอร่อยมากก สุดๆเลย
- ไข่สอง ไข่ที่นี่เป็นยางมะตูมทุกใบ ใช้ช้อนสับๆๆๆให้เป็นชิ้นเล็กๆ เหย่าะน้ำปลาลงไป อร่อยเหาะ
- น้ำพริกหนุ่ม ที่นี่ไม่ตำทิ้งไว้นะครับ จะตำเป็นรอบๆไป หมดตำใหม่ เสิร์ฟมาพร้อมกะหล่ำลวกและผักกาดดอง เป็นอะไรที่เข้ากันสุดๆครับ(ผักดาดดอง+น้ำพริกหนุ่ม)
ตัวน้ำพริกหนุ่มต้นตำหรับจริงๆ จะใส่ หองแดง กระเทียม พริกหนุ่ม ทุกอย่างนำมาย่างไฟให้หอม ปรุงรสด้วยเกลืออย่างเดียวไม่ใส่ปลาร้า แต่ปัจจุบันนิยมใส่มะเขือยาวเผาลงไปด้วย เพื่อให้ได้เนื้อน้ำพริกมากขึ้น
- ไส้อั่ว ไม่ได้พิเศษอะไรมากมาย แต่เมนูนี้เหล่านี้ต้องมาคู่กับไส้อั่วถึงจะเข้ากัน

ส่วนเมนูอื่น ใครชอบอันไหนสั่งอันนั้นครับ รับรองอร่อยทุกอย่าง

น้ำดื่ม!!! น้ำในกระติกข้างกำแพง สะอาด กินได้แน่นอน เพราะเป็นน้ำประปา(กลิ่นคลอลีนชัดเจน) หรือจะกินน้ำเป็นขวดก็ไม่มีปัญหาครับ

วันนี้มากินสองคน เมนูตามข้างบน(หมูสามชั้นใหญ่ ไก่เล็ก) หมดไป 256บาท อิ่มจนคลาน...

หากใครไม่สะดวกรอคิว เพราะโต๊ะเต็ม ก็สามารถซื้อกลับไปกินที่บ้านได้ แต่ต้องซื้อแล้วให้รีบกินตอนร้อนๆ ถ้าเย็นแล้วกินไม่อร่อยจะพาลโทษร้านเปล่าๆ อดใจรอนิด กินที่ร้าน อร่อยกว่ากินที่บ้าน 100%